ΓΡΗΓΟΡΗΣ Α.Β.Ε.Ε.

Ο Γρηγόρης είναι η μεγαλύτερη εταιρεία καφεστίασης στην Ελλάδα και το 9ο μεγαλύτερο brand καταστημάτων καφέ στην Ευρώπη. Σήμερα διαθέτει 371 καταστήματα στην Ελλάδα, την Κύπρο, τη Γερμανία και τη Ρουμανία, τα οποία επισκέπτονται καθημερινά εκατοντάδες χιλιάδες καταναλωτές.

Ιστορία 
Το πρώτο κατάστημα Γρηγόρης άνοιξε στην Ελλάδα, στην Αθήνα, από τον Γρηγόρη Γεωργάτο. Tο κατάστημα πήρε το όνομα του ιδρυτή του, ο οποίος, μετά την επιτυχία που γνώρισε άνοιξε άλλα 3 καταστήματα στην Αθήνα μέχρι το 1990.

Από το 1990 και μετά, ανέλαβε σταδιακά τη Διοίκηση της εταιρίας ο γιος του, Βλάσσης Γεωργάτος, ο οποίος έθεσε σαν στρατηγικό στόχο την ανάπτυξη μέσω franchise. Αυτό είχε σαν αποτέλεσμα μία ταχεία εξάπλωση του brand Γρηγόρης, καθώς στο τέλος του 2002 τα καταστήματα Γρηγόρης ήταν ήδη 100, ενώ το 2005 ήταν 200. Το 2001 άνοιξε Γρηγόρης στο νέο Αεροδρόμιο της Αθήνας, Ελευθέριος Βενιζέλος που ήταν το πρώτο ελληνικό brand καφεστίασης στο χώρο αυτό.

Το 2006 ανοίγουν τα πρώτα καταστήματα Γρηγόρης σε Κύπρο και Ρουμανία, ενώ συνολικά ο αριθμός των καταστημάτων Γρηγόρης στην Ευρώπη αγγίζει τα 250.

Το 2015 ανοίγει το πρώτο κατάστημα Γρηγόρης στη Γερμανία και το 2016 στην Ευρώπη λειτουργούν συνολικά 300 καταστήματα.

Το 2017 ο Γρηγόρης δημιουργεί το δικό του app για Online παραγγελίες, ενώ το 2019 λανσάρει μία διευρυμένη γκάμα προϊόντων wellbeing, όπως σαλάτες, smoothies και προϊόντα vegan.

Το 2021, με 370 καταστήματα στην Ελλάδα και το Εξωτερικό, ο Γρηγόρης λανσάρει τη νέα εικόνα καταστήματος, η οποία αναδεικνύει την τεχνογνωσία του στον καφέ και στο φαγητό και προσφέρει στους πελάτες του μία αναβαθμισμένη αγοραστική εμπειρία.

Καταστήματα 
Τα καταστήματα Γρηγόρης είναι 370 και βρίσκονται σε 4 Ευρωπαϊκές χώρες (στοιχεία 2022).

Προϊόντα 
Η διευρυμένη γκάμα των προϊόντων που προσφέρει ο Γρηγόρης καλύπτει όλες τις καταναλωτικές ανάγκες και όλες τις περιστάσεις,

 Καφέδες & Ροφήματα
 Κάψουλες Kαφέ
 Χυμοί & Smoothies
 Πίτες & Πίτσες
 Σαλάτες
 Protein Avocado Bowls 
 Σάντουιτς & Τορτίγιες
 Burgers & Hot Dog 
 Γλυκίσματα
 Συσκευασμένα Προϊόντα
 Προϊόντα vegan & lacto free
 Αξεσουάρ φιλικά προς το περιβάλλον

Οργάνωση 
Ο Γρηγόρης λειτουργεί & αναπτύσσεται αποκλειστικά με τη μέθοδο του franchise, στη οποία διαθέτει μία εμπειρία σχεδόν 30 χρόνων. Η εξειδικευμένη ομάδα του Γρηγόρη, βρίσκεται δίπλα σε κάθε συνεργάτη franchisee, παρέχοντας ένα πολυκαναλικό concept φαγητού και καφέ, συνεχή στήριξη και καθοδήγηση, καθώς και «δια βίου» δωρεάν εκπαίδευση. 

Σήμερα, στα κεντρικά γραφεία και στα καταστήματα Γρηγόρης απασχολούνται πάνω από 2.500 άτομα.

Ταυτόχρονα, ο Γρηγόρης έχει θεσπίσει αυστηρές διαδικασίες ποιοτικού ελέγχου, προκειμένου να διασφαλίσει την άριστη ποιότητα των προϊόντων και των πρώτων υλών. Σε αυτή την κατεύθυνση έχει εγκαταστήσει, εφαρμόζει και βελτιώνει συνεχώς ένα ενιαίο Σύστημα Διαχείρισης Ποιότητας & Ασφάλειας Τροφίμων, καθώς και Περιβαλλοντικής Διαχείρισης, σύμφωνα με τα διεθνή πρότυπα ISO 9000:2015, ISO 22000:2018 & ISO 14001:2015, πιστοποιημένο από τον διεθνώς αναγνωρισμένο και διαπιστευμένο φορέα πιστοποίησης TUV HELLAS.

Βραβεία 
Γρηγόρης διακρίνεται κάθε χρόνο αποσπώντας βραβεία σε όλους τους τομείς της δραστηριότητάς του. Οι πιο πρόσφατες βραβεύσεις του αφορούν:

 2019: Most Promising Franchise, organised by Franchising Business Awards
 2019: Retail Franchisor of the Year, organized by Retail Business Awards
 2019: Omni Retailer στην Εστίαση, organized by Retail Business Awards
 2020: Franchise Best Effective Educational & Procedures, organized by Franchise Business Awards
 2020: Peak Performance Awards, organized by Peak Awards
 2021: Κορυφαία Εταιρική Επωνυμία 2021-2022, organized by Superbrands
 2021: ”Stelios Stavridis" Award for Excellence in Franchising, organized by The Franchise Success Awards 
 2021: Most Innovative Store, organized by Sales Excellence Awards 2021
 2021: Greek Business Champion of decade, organized by Direction Business Network
2021: Programmatic Shopper Marketing Campaigns / Concept Store / Omnichannel Experience, organized by Shopper Marketing Awards 2022
2021: Best in Food & Drinks / Data Insights & Marketing Analytics / Operations & Back Office, organized by e-Volution Awards 2022
2021: Top Coffee Chain / Top Coffee Chain Brand / Top Coffee Chain Franchise / Top Coffee Chain Design, organized by Coffee Business Awards 2021
2022: Excellence in Marketing, organized by The Franchise Success Awards 
2022: Social Media Retail Strategy, organized by Retail Business Awards

Εταιρική Κοινωνική Ευθύνη & Βιώσιμη Ανάπτυξη 
Ο Γρηγόρης στo πλαίσιo του προγράμματος Εταιρικής Κοινωνικής Ευθύνης, έχει αναπτύξει διάφορες δράσεις που αφορούν στον άνθρωπο, την κοινωνία και το περιβάλλον:

 Σε μία συνεχή προσπάθεια της επίτευξης zero food waste, προσφέρει εκατοντάδες χιλιάδες γεύματα σε ανθρώπους που το έχουν ανάγκη.
 Αναλαμβάνει Δράσεις για τη βελτίωση των επαγγελματικών προσόντων κρατούμενων, με στόχο να βοηθήσει στην αύξηση συμμετοχής τους στην αγορά εργασίας μετά από την αποφυλάκιση και στην άμβλυνση των κοινωνικών ανισοτήτων εις βάρος τους.
 Έχει υιοθετήσει μία υπεύθυνη στάση απέναντι στο περιβάλλον, μειώνοντας τη χρήση των πλαστικών μίας χρήσης.

Παραπομπές